கேள்வி: ஜுராசிக் வேர்ல்ட்: ஃபாலன் கிங்டம் - நடித்தவர்கள் பற்றி தகவல் சொல்.
பதில்: முதன்மைக் கட்டுரை: ''ஜுராசிக் பார்க்'' தொடரில் தோன்றிய கதாபாத்திரங்களின் பட்டியல் {| class="wikitable" |எண் |கதைமாந்தர் |நடித்தவர் |குறிப்பு |- |1 |ஓவன் கிரேடி (Owen Grady) |கிறிஸ் பிராட் (Chris Pratt) |முன்னாள் ஐக்கிய அமெரிக்கக் கடற்படை வீரர்; விலங்கின நடத்தையியல் வல்லுநர்; ''ஜுராசிக் வேர்ல்ட்'' பூங்காவின் முன்னாள் ராப்டர் பயிற்சியாளர் |- |2 |கிளேர் டியரிங் (Claire Dearing) |பிரைஸ் டல்லஸ் ஹோவார்டு (Bryce Dallas Howard) |''ஜுராசிக் வேர்ல்ட்'' -டின் முன்னாள் செயன்முறைகள் நிர்வாகம் மேலாளர் ; தொன்மா உரிமை ஆர்வலர்; தற்போது Dinosaur Protection Group அமைப்பின் தலைவர் |- |3 |ஈலை மில்ஸ் (Eli Mills) |ரஃபே ஸ்பல் (Rafe Spall) |லாக்வுட்-டின் பேராசை கொண்ட உதவியாளர் |- |4 |பிராங்க்ளின் வெப் (Franklin Webb) |ஜஸ்டிஸ் ஸ்மித் (Justice Smith) |''ஜுராசிக் வேர்ல்ட்'' -டின் முன்னாள் தகவல் தொழில்நுட்ப வல்லுநர்; தற்போது Dinosaur Protection Group அமைப்பின் கணினி ஆய்வாளர் மற்றும் கொந்தர் |- |5 |ஸியா ரோட்ரிக்ஸ் (Zia Rodriguez) |டானியெல்லா பினெடா (Daniella Pineda) |ஐக்கிய அமெரிக்க ஈரூடகப் படைப்பிரிவு பணியாற்றியவர்; தற்போது Dinosaur Protection Group அமைப்பின் தொல்விலங்கு மருத்துவர் |- |6 |சர் பெஞ்சமின் லாக்வுட் (Sir Benjamin Lockwood) |ஜேம்ஸ் குரோம்வெல் (James Cromwell ) |தொன்மாக்களைப் படியெடுக்கும் தொழில்நுட்பத்தை ஹேமன்டுடன் இணைந்து உருவாக்கியவர் |- |7 |எவர்சோல் (Mr. Eversoll) |டோபி ஜோன்ஸ் (Toby Jones) |ஈஸ்லா நுப்லார் தொன்மாக்களை விற்கும் ஏலதாரர் |- |8 |கென் வீட்லி (Ken Wheatley) |டெட் லெவின் (Ted Levine) |ஈஸ்லா நுப்லார் தொன்மா மீட்பு நடவடிக்கைத் தலைவர் |- |9 |ஹென்றி வூ (Dr. Henry Wu) |பி. டி. வோங் (B. D. Wong) |''ஜுராசிக் பார்க்'' , ''ஜுராசிக் வேர்ல்ட்'' ஆகிய இரு பூங்காக்களிலும் தலைமை மரபணு வல்லுநராக இருந்தவர் |- |10 |மெய்ஸி லாக்வுட் (Maisie Lockwood) |இசபெல்லா செர்மன் (Isabella Sermon) |லாக்வுட் -டின் பேர்த்தி |- |11 |ஐரிஸ் (Iris) |ஜெரால்டின் சாப்ளின் (Geraldine Chaplin ) |மெய்ஸி-யின் செவிலித்தாய்; லாக்வுட்-டின் மாளிகை மற்றும் குடும்ப ரகசியங்களின் காப்பாளர் |- |12 |இயான் மால்கம் (Dr.Ian Malcolm) |ஜெஃப் கோல்ட்ப்ளும் (Jeff Goldblum) |கணித வல்லுநர் மற்றும் ஒழுங்கின்மை கோட்பாடு;''ஜுராசிக் பார்க்'' அழிந்தபோது உயிர்தப்பியவர் |- |13 |செனட்டர் ஷெர்வுட் (Senator Sherwood) |பீட்டர் ஜேசன் (Peter Jason ) |எரிமலை வெடிக்குமுன் தொன்மாக்களை மீட்பது குறித்து விவாதிக்கும் மேலவை உறுப்பினர் |}
கேள்வி: ஜுராசிக் வேர்ல்ட்: ஃபாலன் கிங்டம் - திரையில் தோன்றிய உயிரினங்கள் பற்றி நீங்கள் என்ன அறிந்துள்ளீர்கள்?
பதில்: மேலும் பார்க்க: ''ஜுராசிக் பார்க்'' தொடரில் தோன்றிய விலங்குகளின் பட்டியல் இப் படத்தின் தொன்மாக்கள், அசைவூட்டம் CGI ஆகிய இரு முறைகளைக் கொண்டும் உருவாக்கப்பட்டன. சிறப்பு விளைவுக் கலைஞர் நீல் ஸ்கேன்லன் அசைவூட்ட மாதிரிகள் தயாரிப்பில் ஈடுபட்டார். டேவிட் விக்கரியும் அவர்தம் ILM குழுவினரும் CGI மாதிரிகளை வடிவமைத்தனர். இம் முறைகளுக்கிடையே முரண்பாடற்ற நிலையை எட்ட வேண்டி இரு தரப்பினரும் ஒருங்கிணைந்து செயல்பட்டனர். தொன்மாக்களைத் துல்லியமாகக் காண்பிக்கும் நோக்கில் விரிவான ஆய்வு மேற்கொள்ளப்பட்டது. தொல்லுயிரியல் கலந்துரையாடலும் இதில் அடங்கும். தொன்மாக்களின் அசைவுகளையும் நடத்தையையும் அறுதியிட வேண்டி யானை காண்டாமிருகம் இவர்கள் பார்வையிட்டனர். டென்வர் இயற்கை மற்றும் அறிவியல் அருங்காட்சியகத்தைச் சேர்ந்த தொன்மா வல்லுநர் ஜான் ஹங்க்லா, படத்தின் ஆலோசகராகப் பணியாற்றினார். மேலும் படப்பிடிப்புக்காக தொன்மா படிம மாதிரிகளையும் வழங்கினார். தொன்மாக்களின் இழைநயங்கள், நிறங்கள் ஆகியவைக்குறித்த ரசிகர்களின் கூடுதல் ஈடுபாட்டை உணர்ந்த பெயோனா, இப் படத்தில் அவற்றை மேம்படுத்தியுள்ளார். இன்னும் சொல்லப்போனால், முன்பு கருதப்பட்டதைவிட பழங்காலத் தொன்மாக்கள் வண்ணமயமாகவும் ஒளிமிக்கவையாகவும் இருந்தனவென்று புதிய ஆய்வுகள் கூறுகின்றன. இப் படத்தில் முன்னெப்போதையும்விட மிகுதியான தொன்மாக்கள் தோன்றுகின்றன. முந்தைய படங்களில் தோன்றாத அலோசாரஸ், பேரியோனிக்ஸ், கார்னோடாரஸ், ​​சைனோசெராடாப்ஸ்,ஸ்டிஜிமோலோக் மற்றும் இன்டோராப்டர் (கலப்பினம்) உள்ளிட்ட புதிய தொன்மாக்களைச் சேர்க்க பெயோனா விரும்பினார். துவக்கத்தில் வெள்ளை, கருப்பு ஆகிய நிறங்களில் இரு இன்டோராப்டர்கள் இடம்பெறுவதாக இருந்தன. காயின் மற்றும் ஆபேல் கதையை நினைவூட்டும் வகையில், வெள்ளையை கருப்பு கொல்வதாக இருந்தது. எனினும் திரைக்கதைக்குத் தேவையில்லை என்பதால் வெள்ளை நீக்கப்பட்டது. இதேபோன்ற நிலை டைலோஃபோசாரஸ் ஏற்பட்டது. பேரியோனிக்ஸ், கார்னோடாரஸ் முதலானவை CGI முறையில் உருவாயின. மேலும் முந்தைய தொடர்ச்சிகளைவிட மிகுதியான (ஐந்து மாதிரிகள்) மேம்பட்ட அசைவூட்டத் தொன்மாக்கள் இப்படத்தில் பயன்படுத்தப்பெற்றுள்ளன. மனிதர்களுக்கும் தொன்மாக்களுக்கும் இடையிலான தொடர்பு முன்னதை விட இப்படத்தில் நெருக்கமாக அமைந்துள்ளமையே இதற்குக் காரணம். இவற்றின் பயன்பாட்டால் நடிகர்களும் ஊக்கத்தோடு பணியாற்றியதை பெயோனா குறிப்பிட்டார். எனினும் ஸ்கேன்லன், இம்முறையிலுள்ள சிக்கல்களையும் குறிப்பிட்டார். அசைவூட்டத் தொன்மாக்களைப் பெரிதாகக் காட்டவேண்டுமெனில் அவற்றைக்கொண்டு படத்தின் ஷாட்களை மிகுதியாக நிரப்பவேண்டாம் என ஸ்பில்பேர்க் பரிந்துரைத்தார். இவற்றைக் செய்ய பைன்வுட் ஸ்டுடியோவைச் சேர்ந்த 35 பேர் எட்டு மாதங்கள் உழைத்தனர். வெலாசிராப்டரைக் காண்பிக்க முந்தைய படத்தில் இயக்கம் கைப்பற்றல் பயன்படுத்தப்பட்டாலும், இம்முறை தொழில்நுட்பம் போதாதென ILM கருதியது. அதற்கு மாற்றாக, முன்பு செய்யப்பட்ட key frame அனிமேஷனைப் பயன்படுத்த முடிவானது. இருப்பினும், பயோனாவுக்கு உதவும் முன்காட்சியாக்கம் (previsualization) ஓரளவு மோஷன் கேப்சர் செய்யப்பட்டது. தொன்மாக்கள் திரளாகத் தோன்றும் காட்சிகளுக்காக key framing பயன்பட்டது. மேலும் அக் காட்சிகளை உருவாக்கும் நோக்கில், குதிரைகளின் ஓட்டத்தைக் காட்டும் உயர்விரைவு புகைப்படங்களை (high-speed photography) ILM போட்டுப்பார்த்தது. புளூ - இன்டோராப்டர் மோதல் காட்சி இலண்டன் வடிவமைக்கப்பட்டு ILM-ஆல் key framing செய்யப்பட்டது. இக் காட்சிக்கு முன்காட்சியாக்கம் இல்லாமையால் இதை ''சவாலான காட்சி'' என்றார் ILM அசைவூட்ட மேற்பார்வையாளர் ஜான்ஸ் ரூபின்சிக். *டைரனொசோரசு (Tyrannosaurus rex) அல்லது டி-ரெக்ஸ் (T.rex) இது படப்பிடிப்புக்காக உருவான முதல் அசைவூட்ட மாதிரிகளில் ஒன்றாகும்.ஜுராசிக் வேர்ல்ட் படத்தில் தோன்றிய டி. ரெக்ஸின் மாதிரியை அடிப்படையாகக் கொண்டு முழு அளவிலான தலை மற்றும் தோள்கள் இணைந்த முப்பரிமாண அச்சாக்கம் மாதிரியாக ஸ்கேன்லன் இதை உருவாக்கினார். மூச்சுவிடல், தலையை நகர்த்துதல் ஆகிய திறன்களைக் கொண்டிருந்த இம் மாதிரி, இயக்குபிடிகளால் இயங்கியது. குருதிப்பரிமாற்றக் காட்சியில் இது பயன்பட்டது. இக் காட்சியின் துவக்க ஷாட்கள் அசைவுயூட்ட மாதிரியை மட்டும் பயன்படுத்தின. இறுதி ஷாட்களில் முழுமையாக CGI மட்டுமே பயன்பட்டது. இடையில் எடுக்கப்பட்ட ஷாட்கள் இரு முறைகளையும் பயன்படுத்தின. முந்தைய படங்களில் தோன்றிய அதே பாத்திரமாகக் கருதப்படும் இதை ''புகழ்பெற்றது'' என்பதாக வருணித்தார் திரெவாரோ. *வெலாசிராப்டர் (Velociraptor) படத்துக்காக செய்யப்பட பொம்மலாட்ட மாதிரிகளில் ராப்டர் குட்டி ஒன்றும் அடங்கும். ஓவனுடன் தொடர்புகொள்ளும் காட்சியில் இது தோன்றுகிறது. இக் காட்சியின் இறுதி ஷாட்கள், ஈராழி தொலையியக்கி பொம்மைகளைப் பயன்படுத்தின. இப் பொம்மைகள் துள்ளுவதற்காக சுருள்வில் இணைக்கப்பட்டது. புளூ காயம்பட்டுச் சிகிச்சைபெறும் காட்சிக்காக உருவான அசைவூட்ட மாதிரியை 12 பேர்வரை இயக்கினர். முதலில் மாதிரியோடும் பின் இல்லாமலும் ஆக இருமுறை இக் காட்சி படமாக்கப்பட்டது. பின்னர் இரு பதிவுகளும் ஒன்றிணைக்கப்பட்டு இறுதி வடிவம் தயாரானது. CGI வடிவத்துக்காக முந்தைய படத்தை அசைவூட்டர்கள் பார்வையிட்டனர். புளூவின் அசைவுகள் நாயை ஒத்திருப்பதாக விக்கரி கூறினார். *''ஜுராசிக் பார்க்'' தொடரில் தோன்றிய விலங்குகளின் பட்டியல் (Indoraptor) இத் தொன்மா பெரும்பாலும் CGI முறையிலேயே உருவானது. அண்மைக் காட்சிகளுக்காக தலை, கழுத்து, தோள்கள், கால், (மனிதர்களைப்போன்ற நீண்ட) கை ஆகியவை உருவாயின. ஊதப்பட்ட மாதிரியொன்று சில காட்சிகளுக்காக முதலில் இயக்கப்பட்டது. பின்னர் அதன் இடத்தில் CGI பதிப்பு இடப்பட்டது. நாற்கால் நகர்வு, இருகால் நகர்வு காண்பிக்கப்பெற்றுள்ள இவ்விலங்கு, இருகால்களில் நிற்கையில் ஏறத்தாழ 10 அடி (3.0 மீ) உயரமுள்ளது. இவ்விலங்கு ஒரு கருநிழலின் தோற்றத்தைக் கொண்டிருக்கவேண்டுமென விரும்பிய பெயோனா கறுப்பை அதன் நிறமாகத் தேர்ந்தெடுத்தார். இதன் முன்பற்களும் வளைநகங்களும் நாஸ்பெராட்டு படத்தில் தோன்றும் கவுண்ட் ஓர்லாக் பாத்திரத்தை அடிப்படையாகக் கொண்டவையாகும். *பிராக்கியோசாரஸ் (Brachiosaurus) இவற்றுள் ஒன்று எரிமலை வெடிப்பில் இறக்கிறது. முதல் படத்தில் தோன்றிய அதே பாத்திரம் இது என்றார் பெயோனா. அப் படத்தில் இதற்குப் பயன்பட்ட அசைவூட்டத் தொழில் நுட்பத்தைக் கொண்டே இவ்விலங்கும் உருவாக்கப்பட்டது. ''ஃபாலன் கிங்டம்'' படத்துக்காக எடுத்து முடிக்கப்பட்ட ஷாட்களில் இதுவே இறுதியானதாகும். பெயோனாவும் பின்-தயாரிப்புக் குழுவினரும் பட வெளியீட்டிற்குச் சற்று முன்புவரை போராடி இக் காட்சியை நேர்த்தியாக்கினர். தென்னாப்பிரிக்கக் காட்டுயிர் தொடர்பான பட்டறிவுடைய க்ளூசெஸ்டர்ஷைர் கால்நடை அறுவையியலாளர் ஜொனாதன் கிரான்ஸ்டன், தொன்மாக்கள் தொடர்பான கால்நடையியல் நடைமுறைகள் மற்றும் அசைவூட்ட இயக்கங்கள் குறித்த ஆலோசனைகளைப் படக்குழுவினருக்கு வழங்கினார். மேலும் இந்த நடைமுறைகளை மேற்கொள்வது எப்படியென பிராட், ஹோவர்ட், பினெடா, ஸ்மித் ஆகியோருக்குக் கற்பித்தார். நுட்பமான, நம்பகமான விலங்கு அசைவுகளை உருவாக்குவது பற்றி பொம்மலாட்டக் கலைஞர்களுக்கு ஆலோசனை கூறினார்.
கேள்வி: ஜுராசிக் வேர்ல்ட்: ஃபாலன் கிங்டம் - இசை பற்றி நீங்கள் என்ன அறிந்துள்ளீர்கள்?
பதில்: இத் திரைப்படத்திற்கு மைக்கேல் கியாச்சினோ இசையமைத்துள்ளார். முந்தைய படங்களுக்கு ஜான் வில்லியம்ஸ் அமைத்த இசையையும் இவர் இணைத்துக்கொண்டார். பேக் லாட் மியூசிக், ஒரு ஒலிப்பதிவுச் செருகேட்டை ஜூன் 15, 2018 அன்று வெளியிட்டது.